सरपैंचै दी योजना मताबक ग्रां आलें दूऐ रोजै थमां गै सूरमे आस्तै किश खास प्रबन्ध करी दित्ते। नमीं-नमीं पैह्लवानी दा शौक रक्खने आले चार ग’बरू ओह्दी सबेरे-तरकालें मालश करने पर लाई दित्ते। रजाना तरकालें दो किल्लो ते बड्डलै इक्क किल्लो दुद्ध उसी बदाम पाइयै मुख्त दित्ता जान लगा। दऊं टैम उसी रूट्टी बी पुज्जी जंदी। पर उसी कुसै चाल्ली बी रमान निंहा। मनो-मनी हर दम ओह् रौन्दा रौह्न्दा ते किश बी करना-धरना उसी बिल्कुल चंगा नेईं लगदा।